**Ministru kabineta noteikumu projekta “Grozījumi Ministru kabineta 2010. gada 16. marta noteikumos Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016. gada 3. maija rīkojuma Nr. 275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” pasākums Nr. 79.1. “Attīstīt NBS mācību infrastruktūru, t.sk. Ādažu un Lāčusila poligonus, lai nodrošinātu nepieciešamās prasības plašāka mēroga apvienoto militāro mācību organizēšanai”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2010. gada 16. marta noteikumu Nr. 264 “Īpaši aizsargājamo dabas teritoriju aizsardzības un izmantošanas noteikumi” 33.1. punktu meža zemēs aizsargājamo ainavu apvidos noteikts mežsaimnieciskās darbības veikšanas aizliegums no 15. marta līdz 31. jūlijam.Tā kā Ādažu militārais poligons atrodas īpaši aizsargājamā dabas teritorijā aizsargājamo ainavu apvidū “Ādaži”, tad atbilstoši šim noteikumam Ādažu militārajā poligonā minētajā laika periodā tiek pārtrauktas mežsaimnieciskās darbības.Tomēr ņemot vērā, ka Latvija ir NATO dalībvalsts un Latvijai ir jāpilda uzņemtās kolektīvās saistības, tai skaitā, piemēram, jāpilda uzņemošās valsts funkcijas starptautiskām militārām mācībām, izņēmuma gadījumos var rasties situācija, kad, lai nodrošinātu kāda konkrēta valsts aizsardzības uzdevuma izpildi, ir nepieciešams steidzami nodrošināt militāras infrastruktūras izveidi vai pielāgošanu. Vienlaikus spēkā esošais normatīvais regulējums steidzamu, valsts aizsardzības uzdevumu izpildei būtisku darbu veikšanu ierobežo. Papildus jāņem vērā, ka laicīgu un plānveidīgu infrastruktūras objektu būvniecību ietekmē arī nepiemēroti laika apstākļi.Ņemot vērā minēto, ir nepieciešams veikt grozījumu Ministru kabineta 2010. gada 16. marta noteikumos Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi”, kas paredz mežsaimnieciskās darbības aizliegumu aizsargājamo ainavu apvidos no 15. marta līdz 31. jūlijam. Aizsardzības ministrija ir sagatavojusi Ministru kabineta noteikumu grozījumu projektu, papildinot Ministru kabineta 2010. gada 16. marta noteikumus Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi” ar pārejas noteikumu punktu, kas nosaka, ka līdz aizsargājamo ainavu apvidus "Ādaži" individuālo aizsardzības un izmantošanas noteikumu pieņemšanai, bet ne ilgāk kā līdz 2018. gada 31. jūlijam, aizsargājamo ainavu apvidū "Ādaži" Aizsardzības ministrijas valdījumā esošajos nekustamajos īpašumos var veikt mežsaimniecisko darbību, neievērojot šo noteikumu 33.1. apakšpunktā noteikto ierobežojumu, ja ir saņemta Dabas aizsardzības pārvaldes rakstiska atļauja.Izņēmuma gadījumos, ja būs nepieciešams veikt mežsaimnieciskas darbības no 15. marta līdz 31. jūlijam, darbu izpilde tiks veikta iespējami īsā laika periodā un neizmantojot smago tehniku, lai radītu pēc iespējas mazākus traucējumus teritorijā sastopamajām dabas vērtībām, tostarp putniem. Roku darbs radīs salīdzinoši maz traucējumus (teritorija netiks izbraukāta) un tikai konkrētajā teritorijā, kurā tiks veikti darbi.Saskaņā ar Ministru kabineta 2007. gada 9. oktobra noteikumiem Nr. 686 “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību” ir izstrādāts un ar vides aizsardzības un reģionālās attīstības ministra 2016. gada 26. aprīļa rīkojumu Nr. 100 apstiprināts aizsargājamo ainavu apvidus ”Ādaži” dabas aizsardzības plāns. Balstoties uz dabas aizsardzības plānā iekļauto informāciju un priekšlikumiem individuālo aizsardzības un izmantošanas noteikumiem, tajā skaitā, priekšlikumiem funkcionālajam zonējumam, Vides aizsardzības un reģionālās attīstības ministrija līdz 2017. gada beigām ir paredzējusi uzsākt Ministru kabineta noteikumu projekta “Aizsargājamo ainavu apvidus “Ādaži” individuālie aizsardzības un izmantošanas noteikumi” izstrādi.Lai novērstu tehnisku neprecizitāti, Ministru kabineta noteikumu projektā ir iekļauts punkts, kas paredz precizēt Ministru kabineta 2010. gada 16. marta noteikumu Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi” 2.pielikuma “Aizsargājamie koki – vietējo un citzemju sugu dižkoki (pēc apkārtmēra vai augstuma)” 24. rindu, norādot Trauslā vītola apkārtmēru 1,3 metru augstumā (metros). |
| 3. | Projekta izstrādē iesaistītās institūcijas | Aizsardzības ministrija |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Ar Ministru kabineta noteikuma projektu netiek radītas jaunas valsts institūcijas, kā arī netiek paplašinātas esošo institūciju funkcijas. |
| 3. | Cita informācija | Noteikumu projekts attiecas uz valsts aizsardzības politiku. |

Anotācijas II, III, IV, V, un VI sadaļa – projekts šīs jomas neskar.

Aizsardzības ministrs R. Bergmanis

Aizsardzības ministrijas valsts sekretārs J. Garisons

D. Galaktionova, tālr. 67300242

Daina.Galaktionova@vamoic.gov.lv

I. Buda, tālr. 67335031

Inara.Buda@mod.gov.lv